ועדת הכספים, כנסת 20, פרוטוקול מספר 1218, 2019-01-01 15:15

משה גפני: אנחנו מחדשים את הישיבה על אף שלא סגרנו את הישיבה אלא עשינו הפסקה.

משה גפני: הנושא הראשון בו אנחנו דנים הוא הצעת חוק הפיקוח על שירותים פיננסיים.

משה גפני: לגבי השאלה שנשאלה, האם רואים בנושא של הטבות המס נושא תקציבי שצריכות לחול כל המגבלות של הנושא התקציבי.

יוגב גרדוס: אני אתייחס לנושא התקציבי.

יוגב גרדוס: אני עדיין רוצה לציין שמה שאמרנו בדיון הקודם שאנחנו באופן מהותי מתנגדים להסתייגות ושאנחנו רואים בה בעיה מבחינת מדיניות, זה עומד.

משה גפני: למה זה קשור לנושא הזה?

משה גפני: השאלה אם זה תקציבי או לא.

יוגב גרדוס: מבחינה תקציבית, קיבלנו חוות דעת משפטית, אמנם לא חלוטה אבל במסגרת לוח הזמנים - - -

משה גפני: הנושא של הדיון עכשיו הוא לא האם זה בסדר או לא בסדר.

משה גפני: זה לא רלוונטי.

משה גפני: על זה הצביעו.

משה גפני: זה יבוא למליאה והמליאה תחליט.

משה גפני: יש שאלה אחרת שהיא השאלה התקציבית.

משה גפני: האם זה תקציבי מבחינתכם, כן או לא.

יוגב גרדוס: במידה שסעיף 38 אכן חל, ואנחנו קיבלנו פרשנות שהוא אכן יכול לחול, אני אומר לכם שזה לא חלוט עדיין עם משרד המשפטים אבל נניח שכן, אז מהבחינה הזאת אין להסתייגות הזאת תקציבית כי אמנם לא נלקחה בחשבון בתקציב אבל אין דרך למנוע אותה ולכן מבחינתנו אנחנו לא נטען הסתייגות תקציבית.

יצחק כהן: אני מתחבר לדברים שאמרת שאכן אין כאן שאלה תקציבית.

שגית אפיק: ולכן הסעיף של חוק יסוד: משק המדינה, למעשה לא חל.

שגית אפיק: ההסתייגות היא לא הסתייגות תקציבית כי ברגע שאתם מסירים את ההתנגדות שלכם ואין לזה עלות תקציבית, הסעיף לא חל.

שגית אפיק: אני אעלה את הנוסח למליאה.

יוגב גרדוס: לא אמרתי שאנחנו תומכים.

משה גפני: לא שאלתי אותך.

שגית אפיק: אתם לא צריכים לתמוך.

משה גפני: לשם מה אתה אומר את זה?

משה גפני: לא שאלנו אותך אם אתה בעד או נגד.

משה גפני: אנחנו אחרי ההצבעה.

יוגב גרדוס: יש פרוטוקול.

יוגב גרדוס: יש דברים שחשוב לנו להגיד.

משה גפני: כבר אמרת.

משה גפני: לאיזה צורך?

משה גפני: לשם מה שצריך?

משה גפני: גם כך קשה לנו.

שגית אפיק: אני מניחה את הנוסח בפני המליאה כאשר לצד ההסתייגות אני לא כותבת שהיא הסתייגות תקציבית כיוון שחוק יסוד: משק המדינה לא חל בנושא הזה לעניין הסעיף התקציבי.

יוגב גרדוס: את מפרשים את חוק יסוד: משק המדינה.

משה גפני: סגן השר מסכים ויוגב מסכים.

איתן ברושי: התוקף הוא מה-1 בינואר 2019?

איתן ברושי: תוקף ההחלטה שתובא לאישור.

משה גפני: כן.

איתן ברושי: אני שואל מה כתוב בנוסח.

שגית אפיק: שנת 2019.

איתן ברושי: למה לא לומר מה-1 בינואר?

שגית אפיק: זה יחול בשנת 2019.

איתן ברושי: לא צריך להיות כתוב?

משה גפני: לא.

משה גפני: אי אפשר.

משה גפני: אם אתה רוצה שיהיה כתוב, לא יהיה חוק.

משה גפני: הטבות המס הן שנתיות וזה ברור לחלוטין.

יוגב גרדוס: מבחינתנו זה לא שנתי.

שגית אפיק: זה עד 30 ביוני.

יוגב גרדוס: יש בעיה תפעולית קלה של רשות המסים.

יוגב גרדוס: נאמר לי על ידי רשות המסים שמבחינתם יהיה להם קושי אבל הם סבורים שאפשר לעשות את זה.

איתן ברושי: יותר קשה לגור שם.

שגית אפיק: כיוון שהסכמתם שסעיף 38 חל, הייתה להם בעיה תפעולית יותר קשה.

איתן ברושי: כשזה בא למליאה, זה מנוסח כדבר נפרד או בתוך הגמ"ח?

שגית אפיק: זאת הסתייגות.

משה גפני: זאת הסתייגות שאם היא מתקבלת, היא משתלבת ביחד.

שגית אפיק: כיון שהיא לא תקציבית, לאור הדברים שאמר סגן השר ואמר יוגב, היא לא תצטרך לעבור ברוב של 50.

שגית אפיק: זה לא יופיע בחוק הגמ"חים, זה ישולב בפקודת מס הכנסה.

איתן ברושי: יש כאן מישהו מרשות המסים?

איתן ברושי: אני רוצה לשאול אם היום נכנס התיקון של תוספת נקודה לכל יישובי הגדר.

איתן ברושי: אנחנו קבענו שב-1 בינואר 2019.

משה גפני: צריך לבדוק את זה.

משה גפני: אני לא יודע.

משה גפני: לגבי השופטים.

משה גפני: החלטת משכורת נושאי משרה שיפוטית (תיקון), התשע"ט-2019 (תיקון הגדרת משכורת לעניין מענק לנושאי משרה שיפוטית בפנסיה צוברת).

שגית אפיק: הם הסבירו קודם את הבקשה ואנחנו צריכים רק להבריא אותה.

שגית אפיק: בתוקף הסמכות לפי סעיף 10 לחוק יסוד: השפיטה, סעיף 8 לחוק בית הדין לעבודה התשכ"ט-1969, סעיף 26ד לפקודת התעבורה, סעיף 17 לחוק הדיינים, התשט"ו-1955, סעיף 14 לחוק הקאדים התשכ"א-1961 וסעיף 20 לחוק בתי הדין הדתיים הדרוזים, התשכ"ג-1962, מחליטה ועדת הכספים של הכנסת לאמור:

אייל לב ארי: תיקון סעיף 5ב

אייל לב ארי: תחילה.

אייל לב ארי: תחילתה של החלטה זו ביום י' בתמוז התשע"ח (23 ביוני 2018).

אייל לב ארי: זה יום התחילה של סעיף 5ב שתוקן.

מתניה גלר: אצלנו בנוסח כתוב למחוק תוספת השתלמות.

אייל לב ארי: זה עבר את אישור אפרת פרוקצ'יה.

שגית אפיק: נמחקו המילים תוספת השתלמות.

שגית אפיק: כיוון שיש פסיק לפני כן, המשכנו את המשפט.

שגית אפיק: זה עונה לך על מה שביקשת.

משה גפני: מה שלא נמחק, זה מה שדיברנו במשך כל התקופה הזאת, לגבי הבינוי של בתי הדין.

משה גפני: אני לא צוחק.

משה גפני: אני מבקש שהמחויבות הזאת תהיה מחויבות.

משה גפני: לא להשאיר את זה במצב הזה.

משה גפני: אדוני סגן השר, התברר שבתי המשפט מקבלים בינוי בסדרי גודל בלתי רגילים.

משה גפני: היה כאן מנהל בתי הדין והתברר שבתי הדין לא מקבלים.

משה גפני: בבתי הדין השרעיים, אין את הבעיה הזאת.

משה גפני: בדרוזים אין את הבעיה הזאת, בוודאי לא בבתי המשפט והיא קיימת רק בבתי הדין הרבניים.

משה גפני: הם הבטיחו לי שבתוך חודש הם יביאו תוכנית.

משה גפני: אני לא מתכוון להרפות מזה.

שגית אפיק: הוא הבטיח בדיון הקודם לגבי כמה בתי דין.

משה גפני: היה מדובר על טבריה, על אשדוד, על רחובות.

משה גפני: סיכמנו את זה.

אייל שמואלי: אני מבקש להודות לוועדת הכספים, לחברי הכנסת וליושב ראש הוועדה.

משה גפני: סגן השר הציל את המצב הזה.

אייל שמואלי: כמובן אני מודה לסגן השר.

משה גפני: רבותיי, מי בעד אישור הנוסח כפי שהוקרא על ידי היועצים המשפטיים?

משה גפני: מי נגד?

משה גפני: בעד – פה אחד

משה גפני: ההחלטה התקבלה.

משה גפני: אני מודה לכם.

משה גפני: הישיבה נעולה.